Camuunsche Spraak

**Camuunsch** is de uutstorven Sprake vun de Cammuni, de eer in dat 1. Jaarhunnerd v.&nbsp;Chr. in dat italieensche Alpendaal Val Camonica köört hebbt. Dat givt man een paar Överblievsels, so dat de Klassifikatschoon van de Sprake unseker blivt. Unklaar blivt ook of de Sprake to dat Indoeuropääsche tellt oder ene vöörindoeuropääsche Sprake is. De ene Vöörslag is dat Camuunsch to den keltschen Telgen van dat Indoeuropääsche tohöört, de anner Vöörslag is ene Verwandschop mit de antike Räätsche Sprake, de mit dat Etrusksche to de Tyrseensche Spraken tellt.

De Överblievsels van dat Camuunsche sünd Steeninschirften. Rund 170 to’n groten Deel korte Inschriften sind nableven. De Schrift is ene Variante van dat noordetrusksche Alphabeet, dat ünner den Naam *Camuunsch Alphabeet* oder *Alphabeet van Sondrio* bekannt is. De längeren Inschriften warrt bustrophedon, also „so as de Osse plögt“, schreven. Dat will seggen dat de Schrievricht in jede Rege wesselt.

De Name van de Sprake geit up de Cammuni torügg, de in de Iesentied in dat italieensche Alpendaal Val Camonica leven.

## Spraak

Dat nableven Materiaal langt nich de Sprake vullstännig uuttoslöteln, so dat wi vele Inschriften nich verstaan köönt. Upstunds köönt Forscherlüüd meist alleen Moprheme uutmaken, so as *-au*, dat sachtens Vadernamen kenntekent. Wat de Wöör man betekent, köönt wi meist nich verstaan.

Ook för ene sekere Klassifikatschoon is dat nich noog Materiaal. Vörsläge sind ene Verwandschop mit dat vöörindoeuopääsche Rhäätsch, dat mit’n Etruksch to de Tyrseenschen Spraken tellt oder een Betog ene keltsche oder anner indoeuropääsche Spraak.

## Alphabeet un Transliteratschoon
Dat camuunsche Alphabeet besteit ut 26 bet 30 Teken. Grundlaag sind to’n Bispeel Abecedariums uut Nadro un Piancogno. Wegen den wenigen nableven Materiaal is dat nich bi allen Teken klaar, of egen Teken sind oder Varianten van dat süve Teken. Ook de Luden, de wecke Teken daarstellt, sind unseker.

## Biller van camuunschen Inschriften

Bild:Iscrizione_in_alfabeto_camuno_-_Parco_di_Naquane_R_50_-_Capo_di_Ponte_(Foto_Luca_Giarelli).jpg|Inschrift in Capo di Ponte (Val Camonica)
Bild:Incisione_in_alfabeto_camuno_-_Foppe_R_6_-_Nadro_(Foto_Luca_Giarelli).jpg|Inschrift in Nadro (Val Camonica)
Bild:Iscrizione_-_Foppe_R_23_-_Nadro.jpg|Inschrift in Nadro (Val Camonica)
Bild:Iscrizione_-_Museo_Sondrio_(Foto_Luca_Giarelli).jpg|Inschrift in the museum of Sondrio (Valtellina)


## Footnoten


## Literatuur

* Alberto Mancini: *Le iscrizioni della Valcamonica*. In: *Studi Urbinati di storia, filosofia e letteratura. Supplemento linguistico* 2, 1980, S. 75–166.
* Alberto Mancini: *Iscrizioni retiche e iscrizioni camune. Due ambiti a confronto*. In: *Quaderni del Dipartimento di Linguistica, Università degli studi di Firenze* 2, 1991, S. 77–93.
* Simona Marchesini: *Alla ricerca del modello perduto. Sulla genesi dell’alfabeto camuno*. In: *Palaeohispanica* 11, 2011, S. 155–171.
* Thomas L. Markey: *Shared symbolics, genre diffusion, token perceptions and late literacy in North-western Europe*. In: *NOWELE* 54/55, 2008, S. 5–62. DOI: 10.1075/nowele.54-55.01mar.
* Alessandro Morandi: *Epigrafia e lingua dei Celti d'Italia*. Bd. II: *Celti d’Italia*, hrsg. von Paola Piana Agostinetti (*Popoli e civiltà dell'Italia antica*, 12), Roma 2004.
* Aldo Luigi Prosdocimi: *Per un’edizione delle iscrizioni della Valcamonica*. In: *Studi Etruschi* 33, 1965, S. 574–599.
* Stefan Schumacher: *Val Camonica, Inschriften*. In: *Reallexikon der germanischen Altertumskunde*, Bd. 35: Speckstein bis Zwiebel, hrsg. von Heinrich Beck u. a., Berlin/New York 2007, S. 334–337.
* Maria Grazia Tibiletti Bruno: *Camuno, retico e pararetico*. In: *Lingue e dialetti dell’Italia antica* (*Popoli e civiltà dell’Italia antica*, 6), hrsg. von Aldo Luigi Prosdocimi, Roma 1978, S. 209–255.
* Maria Grazia Tibiletti Bruno: *Nuove iscrizioni camune*. In: *Quaderni camuni* 49–50, 1990, S. 29–171.
* Maria Grazia Tibiletti Bruno: *Gli alfabetari*. In: *Quaderni camuni* 60, 1992, S. 309–380.

## Weblenken

* Etruscan alphabet (engelsch)
* ''Iscrizioni camune'', a cura di Adolfo Zavaroni (italieensch)
* Tracce n° 7: ''Scratched horses in a relief from Cividate Camuno – Valcamonica (Italy)'' (engelsch)
* Tracce n° 9: ''Vite-Deria, Paspardo, Valcamonica. Ricerche 1990–97'' (italieensch)
* Tracce n° 9: ''Rock and Roll with the Camunnians – Did they have''  (engelsch)
* Tracce n° 12: ''Due nuove rocce istoriate in località Vite area di Vite-Deria, Paspardo (Valcamonica, BS)'' (italieensch)